Lluc 22 | La Bíblia en línia | Traducció del Nou Món\nEls sacerdots planegen matar Jesús (1-6)\nEls preparatius per a l’última Pasqua (7-13)\nEl Sopar del Senyor (14-20)\n«Qui em traeix és amb mi en aquesta taula» (21-23)\nDiscuteixen sobre qui és el més important (24-27)\nJesús fa un pacte per a un regne (28-30)\nJesús profetitza que Pere el negarà (31-34)\nCal estar preparats. Les dues espases (35-38)\nL’oració de Jesús a la muntanya de les Oliveres (39-46)\nArresten Jesús (47-53)\nPere nega Jesús (54-62)\nEs burlen de Jesús (63-65)\nJudici davant del Sanedrí (66-71)\n22 S’apropava la festa dels Pans sense llevat,* també coneguda com la Pasqua. 2 I els sacerdots principals i els escribes buscaven la millor manera de desfer-se d’ell, perquè tenien por de la gent. 3 Aleshores Satanàs va influir en el cor de Judes, el que es deia Iscariot, que era del grup dels Dotze, 4 i Judes va anar a parlar amb els sacerdots principals i els capitans de la guàrdia del temple sobre com els entregaria Jesús. 5 Aquests se’n van alegrar molt i van acordar donar-li diners.* 6 Ell hi va estar d’acord i va començar a buscar l’ocasió d’entregar-los Jesús quan no hi hagués gent al voltant. 7 Va arribar el dia de la festa dels Pans sense llevat, quan s’ha de sacrificar l’animal per a la Pasqua, 8 i Jesús va enviar Pere i Joan, dient-los: «Aneu a fer els preparatius perquè puguem menjar el sopar de la Pasqua». 9 Ells li van preguntar: «On vols que el preparem?». 10 Ell els hi va contestar: «Quan entreu a la ciutat, us vindrà a trobar un home que porta una gerra d’aigua. Seguiu-lo fins a la casa on entri. 11 Llavors digueu-li a l’amo de la casa: “El Mestre et diu: ‘On és l’habitació de convidats on he de menjar el sopar de la Pasqua amb els meus deixebles?’”. 12 Aquest home us ensenyarà una habitació gran i moblada al pis de dalt. Prepareu-lo allà». 13 Ells se’n van anar i ho van trobar tot tal com els hi havia dit, i van preparar la Pasqua. 14 Quan va arribar l’hora, es va reclinar a taula amb els apòstols. 15 I els hi va dir: «Tenia moltes ganes de menjar aquest sopar de la Pasqua amb vosaltres abans de patir; 16 perquè us dic que no el tornaré a menjar fins que tot el que està relacionat amb la Pasqua es compleixi en el Regne de Déu». 17 Després li van donar una copa, va donar gràcies a Déu i va dir: «Agafeu-la i beveu-ne tots, 18 perquè us dic que no tornaré a beure vi fins que arribi el Regne de Déu». 19 Després va agafar un pa, va donar gràcies a Déu, el va partir i el va donar als deixebles, dient: «Això representa el meu cos, que donaré a favor vostre. Continueu fent això en memòria meva». 20 Després d’haver sopat, també va fer el mateix amb la copa, i va dir: «Aquesta copa representa el nou pacte que entrarà en vigor per mitjà de la meva sang, que serà vessada a favor vostre». 21 «Però, mireu! La mà del qui em traeix és amb mi en aquesta taula. 22 De fet, el Fill de l’home segueix el seu camí tal com s’havia profetitzat; però ai de l’home que el traeix!» 23 Llavors els apòstols van començar a preguntar-se els uns als altres quin d’ells seria capaç de fer una cosa així. 24 Després van tenir una discussió molt forta sobre quin d’ells era el més important. 25 Però Jesús els hi va dir: «Els reis de les nacions les dominen com si en fossin amos, i els que tenen autoritat sobre elles es fan dir Benefactors.* 26 Però vosaltres no heu de ser així. El més important entre vosaltres ha de ser com el més petit, i el que dirigeix, com el que serveix. 27 Perquè, ¿qui és més important, el que seu a taula o el que serveix? ¿No ho és el que seu a taula? Però jo estic enmig vostre servint-vos. 28 »Però vosaltres sou els que heu estat al meu costat durant les meves proves. 29 I jo faig un pacte amb vosaltres per a un regne, tal com el meu Pare ha fet un pacte amb mi, 30 perquè mengeu i beveu a la meva taula en el meu Regne, i us asseieu en trons per jutjar les dotze tribus d’Israel. 31 »Simó, Simó! Satanàs ha demanat sacsejar-vos com quan se separa el gra de la palla. 32 Però jo li he suplicat a Déu que la teva fe no es debiliti. I tu, quan hagis tornat, enforteix els teus germans». 33 I ell li va dir: «Senyor, si he d’anar amb tu a la presó, hi aniré; i si he de morir amb tu, moriré». 34 Però Jesús li va dir: «Pere, et dic que avui no cantarà un gall fins que hagis negat tres vegades que em coneixes». 35 També els hi va dir: «¿Us va faltar res quan us vaig dir que anéssiu a predicar sense una bossa per als diners ni una bossa per al menjar ni unes altres sandàlies?». Ells van respondre: «No». 36 Llavors els hi va dir: «Però ara, si teniu una bossa per als diners o una bossa per al menjar, agafeu-les, i si no teniu cap espasa, veneu la vostra capa i compreu-ne una. 37 Perquè us dic que el que està escrit s’ha de complir en mi, és a dir, “Ha estat comptat entre els delinqüents”. Perquè tot el que està escrit sobre mi s’està complint». 38 Aleshores ells van dir: «Senyor, aquí hi ha dues espases». I ell els hi va contestar: «Doncs ja en tenim prou». 39 Llavors va marxar i va anar com de costum a la muntanya de les Oliveres, i els deixebles el van seguir. 40 Quan hi van arribar, els hi va dir: «No deixeu d’orar per no caure en la temptació». 41 I es va separar d’ells la distància d’un tret de pedra i, de genolls, es va posar a orar, 42 dient: «Pare, si ho vols, aparta de mi aquesta copa. Però, que no es faci la meva voluntat, sinó la teva». 43 Després se li va aparèixer un àngel del cel i li va donar forces. 44 Però estava tan angoixat que va continuar orant més intensament, i la seva suor es va tornar com gotes de sang que queien a terra. 45 Després d’orar va anar cap als deixebles i els va trobar adormits, perquè estaven esgotats per la tristesa. 46 I els hi va dir: «Per què dormiu? Aixequeu-vos i no deixeu d’orar per no caure en la temptació». 47 Mentre encara parlava, va arribar una gran gentada. Un dels Dotze, l’anomenat Judes, anava al seu davant i, apropant-se a Jesús, li va fer un petó. 48 Però Jesús li va dir: «Judes, ¿traeixes el Fill de l’home amb un petó?». 49 Quan els que estaven al seu voltant van veure el que estava a punt de passar, van dir: «Senyor, ¿ataquem amb l’espasa?». 50 I un d’ells va ferir el criat del gran sacerdot tallant-li l’orella dreta. 51 Però Jesús va dir: «Pareu! Ja n’hi ha prou». I tocant-li l’orella, el va curar. 52 Aleshores Jesús va dir als sacerdots principals, als capitans de la guàrdia del temple i als ancians que havien anat a agafar-lo: «¿Heu vingut amb espases i garrots com si fos un lladre? 53 Cada dia estava al temple amb vosaltres i no em vau arrestar. Però aquesta és la vostra hora i l’hora en què governa la foscor». 54 Llavors el van arrestar i el van portar a la casa del gran sacerdot. I Pere els seguia de lluny. 55 Van encendre un foc al mig del pati i s’hi van asseure al voltant, i Pere es va asseure amb ells. 56 Una criada el va veure assegut a la vora del foc, se’l va quedar mirant i va dir: «Aquest home també anava amb ell». 57 Però ell ho va negar, dient: «No el conec». 58 Una mica més tard, un home el va veure i li va dir: «Tu també ets un d’ells». Però Pere va respondre: «No ho sóc». 59 Més o menys una hora més tard, un altre home es va posar a insistir: «No hi ha dubte que aquest també anava amb ell, perquè és galileu!». 60 Però Pere va contestar: «No sé de què em parles». I a l’instant, mentre encara parlava, va cantar un gall. 61 En aquell moment, el Senyor es va girar i va mirar Pere fixament, i Pere va recordar el que el Senyor li havia dit: «Avui, abans que canti un gall, em negaràs tres vegades». 62 I va sortir a fora i va plorar desconsoladament. 63 Els homes que vigilaven Jesús van començar a burlar-se d’ell i a pegar-li. 64 Li van tapar la cara i li deien: «Si ets profeta, digues qui t’ha pegat!». 65 I van dir moltes altres blasfèmies contra ell. 66 Quan es va fer de dia, el consell d’ancians del poble, és a dir, els sacerdots principals i els escribes, es van reunir al Sanedrí,* van fer portar Jesús i li van dir: 67 «Si ets el Crist, digue’ns-ho». Però ell els hi va respondre: «Encara que us ho digués, no em creuríeu. 68 I si us fes preguntes, tampoc em contestaríeu. 69 Però des d’ara, el Fill de l’home estarà assegut a la dreta del Déu poderós». 70 I tots van dir: «Llavors, ¿tu ets el Fill de Déu?». Ell els hi va contestar: «Vosaltres mateixos ho dieu». 71 I ells van dir: «Per què necessitem més proves? Nosaltres mateixos ho hem sentit de la seva boca».\n^ O «Protectors».


SR. JOAN SÁNCHEZ I GASPARÍN – Testimonios para la Historia\nPortada » PC, 15è VOLUM. Entitats mèdiques » SR. JOAN SÁNCHEZ I GASPARÍN\nSr. Joan Sánchez i Gasparín\nL’ideal seria que la al·lopatia i l’homeopatia anessin de la mà.\nFa dos-cents anys que Samuel Hahnemann va descobrir un nou mètode curatiu capaç de posar remei a un gran nombre de malalties mitjançant la ingestió de dosis de substàncies naturals, diluïdes a quantitats ínfimes, que aconseguien potenciar la capacitat de defensa de l’organisme. La publicació del seu llibre Organon, l’art de curar assentava les bases de l’homeopatia, un coneixement que revolucionava els conceptes de la terapèutica tradicional i que, dins l’àmbit sanitari, ha sumat tant adeptes com detractors. Tanmateix, els èxits aconseguits en malalts desnonats deixa la balança en una posició de merescuda igualtat. “L’ideal seria que la medicina tradicional i l’homeopatia anessin de la mà” afirma Joan Gasparín, director de l’Institut Homeopàtic de Catalunya, institució que s’encarrega de la formació dels nous professionals, i President de la Societat Espanyola d’Homeopatia Clàssica.\nMentre que l’al·lopatia, o medicina tradicional, actua contra l’agent causant de la malaltia amb dosis ponderades de medicaments, l’homeopatia confia en el poder de reacció del nostre organisme, i l’estimula amb l’ús de diverses substàncies –minerals, plantes, animals, etc.– deixatades a quantitats infinitesimals. “Hahnemann va observar, quan experimentava amb quina, que si es prenia en petites dosis tenia una capacitat curativa molt més àmplia; com més es diluïa el component, major benefici simptomàtic s’obtenia.”\nAquest principi, però, constitueix un handicap: “No hi ha cap mecanisme capaç de detectar les substàncies que hi ha en un medicament homeopàtic. Actualment, el món científic no és capaç de demostrar-ne la composició, per tant, no ha estat reconeguda com a ciència”, ens explica Joan Gasparín, tot especificant que: “Un medicament homeopàtic és com una gota de cafè diluïda en l’aigua d’una piscina que agites. No hi ha cap molècula activa que pugui ser analitzada, però l’experiència ens demostra que té capacitat curativa.”\nTrobar-se d’esquenes al vist-i-plau científic no té gaires avantatges. Aquest distanciament acaba influint negativament en la formació dels especialistes si no es prenen les mesures pertinents: “L’homeopatia no està reconeguda dins l’ensenyament universitari i no existeix cap mena de regulació; per aquests motius vam creure que era del tot necessària una institució capaç d’oferir un ensenyament de qualitat.”\nL’Institut naixia, doncs, amb l’objectiu d’omplir el buit formatiu. L’entitat exigeix als alumnes –que provenen de diverses branques, com són la medicina, la psicologia o la infermeria– dos anys d’estudis obligatoris que s’han de completar amb una formació continuada perllongada durant un mínim de tres anys. Tot i que molts dels seus professors i estudiants són metges, aquest no és un requisit indispensable per formar part d’aquest col·lecctiu; la qual cosa crea una certa controvèrsia: “Hi ha professionals de l’al·lopatia que creuen que l’homeopatia només pot ser exercida per metges. Tanmateix, aquesta disciplina també ha d’agrair el seu avenç a molts grans mestres que no tenien aquesta titulació. Un llicenciat acaba la carrera de medicina sense cap coneixement homeopàtic; aquesta terapèutica no se n’ensenya a la universitat i no s’utilitzen conceptes similars.”\nL’homeopatia ha de lluitar també contra dos gegants poderosos: la desinformació i els interessos de la indústria. “Molts farmacèutics, sense cap formació homeopàtica consideren que, no havent-hi cap molècula activa, els nostres medicaments són placebo, i no és així. No és el mateix receptar una ‘Belladona’ diluïda a vint vegades que a dues-centes. El farmacèutic no ha de dir-li a un pacient que pot prendre qualsevol de les dues, els efectes no són els mateixos, i això ens acaba desprestigiant.”\nD’altra banda, “el problema més greu que tenim és que curem. Entenc que si la industria farmacèutica treu al mercat un producte per l’al·lèrgia, el seu interès sigui que el malalt el pugui consumir tota la vida. Amb l’homeopatia, no pal·liem el problema sinó que el solucionem, la qual cosa no garanteix el mateix rendiment econòmic.”\nAixí mateix, Joan Gasparín fa referència a l’evolució de tendències que s’allunyent de la filosofia originària. Fa uns anys va sorgir –encoratjada per la indústria farmacèutica– una nova línia, anomenada Complexista, aquesta agrupa, en un sol producte, diferents medicaments vàlids per a una determinada malatia. “És un còctel de remeis que fracassa.”\nEl principal error és que no s’atén a l’especificitat i individualitat del pacient, tal com defensa l’homeopatia clàssica: “A la consulta d’un bon homeòpata, la primera visita d’una persona afectada per una malaltia crònica és d’una hora aproximadament, perquè necessitem conèixer quines patologies ha patit des de la infància, els antecedents familiars, i les seves característiques simptomàtiques i sobretot mentals. Per exemple, si durant un dia acudeixen a la consulta cinc pacients afectats d’una úlcera, és molt probable que cadascún requereixi un únic medicament individualitzat, perquè no només tenim en compte l’úlcera, sinó la totalitat simptomàtica i psicològica de cada individu. Moltes vegades el quadre mental ens guia cap a la medicació més adequada.”\nPatologies com el reumatisme, l’artrosi, la psoriasi, les al·lèrgies o alteracions mentals com l’anorèxia, entre d’altres, obtenen un bon resultat amb un tractament homeopàtic. D’altra banda, la capacitat reactiva dels infants és especialment sorprenent i els èxits aconseguits fan que a la consulta d’aquests especialistes hi hagi molts nens. “Fins i tot, hi ha pediatres que recomanen als pares aquest tipus de medicació, però solen ser metges oberts.”\nSegons Joan Gasparín, el medicament homeopàtic té la capacitat de curar una malaltia sempre que aquesta no estigui massa avançada i l’organisme encara tingui capacitat defensiva. “El càncer no el podem curar, però sí, podem oferir al malalt una millor qualitat de vida.”\nEl temps transcorregut des de l’aparició de la patologia fins el moment de posar-hi remei és vital per a determinar la duració del tractament: “És diferent un malalt que porta déu anys amb migranya que un altre que la pateix només fa un any. Tot i que depèn molt de la capacitat de reacció de cada individu, el primer pacient pot trigar a curar-se entre sis mesos i un any, mentre que el segon només trigarà un o dos mesos.”\nEl medicament homeopàtic no només cura una malaltia sinó que també té capacitat per a “modificar el terreny perquè no es torni a patir. L’homeopatia és el més semblant a la teràpia genètica” afirma rotund, tot afegint: “La genètica diu: En el futur, individualitzarem els malalts. També, anuncia: Reconeixerem com es manifesten les patologies. Això nosaltres ja ho fem. A més, no sabem el per què, però els medicaments homeopàtics aconsegueixen modificar l’estructura molecular genètica.”\nPrevAnteriorDR. JOSEP PRIM CAPDEVILA\nSiguienteDR. RAMON PUJOL FARRIOLSNext


Termes i condicions-Beijing Sinocleansky Technologies Corp.\nEstàs aquí : Inici>Termes i Condicions\nBenvingut a www.sinocleansky.com. SinoCleansky us proporciona productes i serveis subjectes als següents termes, condicions i polítiques. L’accés o l’ús del lloc indica que accepteu els termes, les condicions i la política. Llegiu-los atentament.\nUsuaris en general\nSense el consentiment per escrit de SinoCleansky, no podreu reproduir, duplicar, copiar, vendre, traduir, mostrar ni explotar aquest lloc amb cap propòsit comercial. No podeu utilitzar cap marca comercial, registre o altra informació propietària mitjançant tècniques o etiquetes especials, tret que SinoCleansky ho permeti per endavant. SinoCleansky es reserva el dret de donar per acabat el servei si no compleix aquestes Condicions d'ús o els Termes del servei.\nEls visitants no poden publicar, enviar ni publicar cap ressenya, comentari, pregunta ni cap altre contingut que (a) no sigui il·legal, obscè, amenaçador, difamatori, invasor de la privadesa, que infringeixi els drets de propietat intel·lectual o que sigui perjudicial per a tercers o que pugui ser objecte de censura el lloc; (b) consisteix o conté virus de programari, cucs, campanyes polítiques, sol·licitud comercial o qualsevol forma de "correu brossa". No podeu utilitzar una adreça electrònica falsa ni un telèfon mòbil per suplantar la identitat de cap persona o entitat. SinoCleansky es reserva el dret d’eliminar o editar aquest contingut, però no revisa regularment el contingut publicat.


Coses de Can Loi i altres herbes: Això és una secta, al·lots!\nAixò és una secta, al·lots!\nJo ho sabia, però pensava que ho podria dur millor.\nCom a les millors sectes, les més destructives, les més dures, els de les reunions de Tupperware t'enganxen i una vegada ets dedins, no te deixen sortir!\nDissabte que vé, dia 23, en torn a fer una reunió . En realitat qui m'ha enganxat és ma mare, però sí, me fan falta un parell de cosetes més.\nSi algú vol comanar alguna coseta pot mirar el catàleg i fer-me la comanda abans de dissabte.\nAi, Senyor... quines marxes!\nFada, m'he mirat el catàleg de cap a peus, i tenen productes bonics, vistosos i pel que m'ha dit una noia de la feina molt resistents i de bona qualitat. Em penso que jo si els tingués a prop també cauria dins la secta. Petons.\n20 de maig de 2009, a les 7:58


Fun Tiff Descàrregues\nAquests són els enllaços de descàrrega d’algunes de les imatges TIFF. Fixeu-vos en els seus espais de colors ... la majoria són 2020, però alguns P3 antics poden tenir cabuda. També estan dissenyats per a Full Frame, que per a DCinema 4K significa 4096 x 2160, no 3098 d'amplada que seria l'amplada normal per a la plana, a la dreta, o 3840 - 1920 x 2 - que passa a ser per part del consumidor de la tecnologia d'entreteniment ... és a dir, què pot comprimir quan es posa al monitor normal de l'ordinador.\nOh, i són 16 bits per canal.\nVaja ... també podrien tenir fins a 3.000 píxels per polzada.\nAquest primer disseny aporta un color fosc a cada color primari i secundari, a més de tots els colors combinats com a tons grisos, utilitzant un gradient cònic. Feu clic al nom per obtenir la pàgina de descàrrega del TIFF de 8 megapeles: GradientsWhtPriSec\nAquest segon disseny tracta d’introduir conceptes de test de lents en proves d’exposició. Qui sap si funcionarà, i com que algunes de les peces tenen l’origen com a jpeg, no a svg, evolucionarà a mesura que vagi millorant. El lloc de descàrrega és a: TrompetesPriSec


Actualitzada 24/01/2021 a les 12:45\nEl secretari de Salut Pública, Josep Maria Argimon, s'ha mostrat convençut que la irrupció de la soca britànica de la covid-19 «pot canviar el panorama» dels propers mesos a Catalunya. «La incògnita de la variant britànica ens obligarà a mantenir les restriccions. Perquè encara que baixem, si s'instal·la pujaran els casos, els malalts i les morts. L'ambient està en ebullició», ha afirmat Argimon en una entrevista dominical al diari 'La Vanguardia'. «Dimecres en teníem 16 casos, divendres més de 60; és clar que seqüenciem més, però s'està estenent», ha continuat el secretari de Salut Pública, que també ha carregat contra la farmacèutica Pfizer després d'anunciar la reducció d'un 17% dels vials que enviarà a Espanya: «És molt poc seriós».\n«Ens avisa divendres que dilluns no complirà el que estava pactat i que envia la meitat de dosis. És una logística molt complicada i la reducció ho trastoca tot», ha lamentat Argimon. «Aquesta setmana només podrem posar segones dosis i les primeres de les residències amb casos actius», ha precisat el secretari de Salut Pública. «Estarem quatre setmanes amb reducció d'activitat perquè han minvat les dosis que arriben i després haurem de recuperar», ha pronosticat Argimon, que igualment ha titllat de «contratemps» que AstraZeneca digui que no podrà complir amb l'acord. «No teníem previsions concretes. Ni tan sols sabem si redueix un 10% o un 15%. La incertesa en aquesta campanya de vacunació és això: dia a dia van sortint contratemps», ha apuntat.\nSobre la possibilitat que les vacunes es puguin servir en farmàcies, el secretari de Salut Pública ha descartat aquesta opció. «No són un espai adequat. A França ho fan perquè no tenen una xarxa de primària i a més ho fan en una carpa, fora de l'establiment», ha recalcat el secretari de Salut Pública. «Després d'aquesta primera etapa de vacunar residències, sanitaris i grans dependents, farem servir la xarxa de la grip, perquè el segon tram inclourà pràcticament la mateixa població», ha comentat Argimon. «Són 1,6 milions de persones més vulnerables per edat o per malalties cròniques. Però haurem de fer-ho molt més intensament que amb la grip. I disposarem d'espais més grans, potser els museus. La cultura ha estat part del remei», ha conclòs el secretari de Salut Pública.\nComenta el contingut : Argimon: «La incògnita de la variant britànica ens obligarà a allargar les restriccions»


El TecnoCampus comença el curs amb prop de 3.600 alumnes\nUna aula del TecnoCampus. Foto: R.Gallofré\n8 de octubre de 2019 (16:31 CET)\nL’acte d’inauguració oficial tindrà lloc el 15 d'octubre amb el catedràtic de la UPF José Garcia Montalvo com a ponent\nEls tres centres universitaris del TecnoCampus compten aquest curs 2019-2020 amb prop de 3.600 alumnes. Entre ells, 875 estudiants de nou accés en estudis de grau, després que s'hagin cobert la totalitat de places ofertes pels centres, adscrits a la Universitat Pompeu Fabra. El graduat de Mitjans Audiovisuals és el que té més testudiants matriculats, 130, mentre que Fisioteràpia, amb només vint places ofertades, és la que té la nota de tall més alta (un 9,4).\nUn total de 62 alumnes vinguts d'arreu del món també han començat el curs al TecnoCampus. Entre ells quinze holandesos i nou alemanys. Tots ells cursaran part dels seus estudis al TecnoCampus gràcies als programes Erasmus i SICUE i als convenis d’intercanvi amb universitats d’arreu del món. Per països, destaca l’arribada de quinze estudiants holandesos i nou alemanys.\nPel que fa als màsters, destaca que el 70% dels estudiants provenen de països estrangers en casos com el d'Emprenedoria i Innovació o el de Logística, Cadena de Subministrament i Negocis Marítims. Sobretot de Xina, que aquest any aporta un percentatge important de la matrícula. Pel que fa al Màster Universitari en Atenció Integrada a la Cronicitat i l'Envelliment, té vuit matriculats. A la matrícula graus i màster universitaris, caldrà afegir-hi la dels postgraus i màsters de formació continuada. Així, s’espera que la xifra global d’estudiants de grau (en tots els cursos, tant de nou accés com posteriors), dels tres màsters universitaris i dels títols propis, se situarà al voltant dels 3.600 estudiants.\nEl TecnoCampus organitza cada any l’acte oficial d’inauguració dels curs acadèmic. Auqest any té lloc el dia 15 d'octubre a les 12h a l'auditori del TecnoCampus i estarà protagonitzat pel catedràtic de la Universitat Pompeu Fabra José García Montalvo. L’acte és obert a tota la ciutadania amb inscripció prèvia. García Montalvo és professor d'Economia a la UPF i a la Barcelona Graduate School of Economics. Expert en mercat laboral dels joves, ajuda internacional i desenvolupament econòmic, mercat immobiliari i sector bancari, joves i habitatge i economia catalana, en la lliçó inaugural al TecnoCampus se centrarà “Big data i el futur de l'economia: promeses, perills i decepcions”.


Mallorca ▸ Arrels Democràtiques\nVa néixer a Tarifa probablement a 1902. Antic militant de la CNT. Posteriorment participation en la creació del Sindicat d’Autònoms Obrers de la Producció i Distribució de Balears, de tal falangista. Fou assassinat a l’iniciar-se la guerra. Era un emigrat a Mallorca, però prest va ser un mallorquí més. Es casà amb una mallorquina i […]


Programa de patrocinis : CDmon\nQuè és el programa de patrocinis i com apuntar-se impressió\nModificat el: Dc, 20 Abr., 2022 at 5:26 PM\nSi t'encanta el disseny, l'art, la creació de continguts en internet i tens el teu propi projecte, has aterrat en el lloc perfecte. El programa de patrocini de hosting té com a principal finalitat potenciar la creativitat en Internet.\nPatrocinem webs creatives, originals, de disseny, que tractin de destacar tant en l'àmbit de continguts com en l'àmbit gràfic i capaços de sorprendre tècnicament i visualment. Actualment és la plataforma de patrocinis de hosting líder a escala nacional, amb més de 900 patrocinats.\nEl hosting patrocinat és un Júnior i pots comprovar les seves especificacions prement aquí.\nEn el cas que durant el transcurs del patrocini el teu projecte creixi i necessitis més recursos, contacta amb welcome@cdmon.com, explica'ns el teu cas i buscarem la solució més adequada per al teu projecte.\nEl patrocini té una durada inicial d'un any. Transcorregut aquest temps, podràs sol·licitar la renovació del teu allotjament des del panell de control i en finalitzar la comanda, l'import de la renovació apareixerà a 0 euros. Una vegada generat la comanda s'envia un avís a l'equip de patrocinis de cdmon i aquest revisa que l'allotjament compleixi les bases vigents en el moment de la renovació.\nPer a apuntar-se al programa de patrocinis prem aquí, emplena el formulari amb les teves dades, accepta les condicions i prem en Inscriure'm!.\nEn cas de ser seleccionat contactarem amb tu. No et desanimis si la teva sol·licitud no resulta seleccionada! Podràs participar en successives convocatòries.


Verge de la Salut - III Cursa nocturna per la Salut\nInici d'inscripcions per a la III cursa nocturna per la Salut\nDes de l'inici d'aquest curs i, amb la gran experiència acumulada i viscuda el curs passat, hem iniciat el camí per endegar la III Cursa Nocturna per la Salut. Ja tenim data i hora: divendres, 2 de març, a les 21:00 hores.\nJa està obert el termini d'inscripcions per a la III cursa nocturna per la Salut mitjançant el formulari d'inscripció digital que han d'emplenar i portar imprès en paper a les botigues col·laboradores a partir del 29 de gener de 2018.\nÉs imprescindible presentar el paper imprès en paper per poder fer la inscripció a les botigues col·laboradores. No es podrà fer la inscripció si no és cumpleix aquest requisit.\nEls formularis d'inscripció impresos en paper s'acceptaran a partir de dilluns, 29 de gener.\nLa INSCRIPCIÓ NO TINDRÀ EFECTE FINS QUE ES FACI EL PAGAMENT EN EFECTIU DE 10€ a la pròpia botiga i els sigui lliurat el dorsal corresponent.\nEls primers 100 inscrits tindràn una camiseta tècnica de regal amb la personalització del logo de la cursa.\nSi ja has fet la inscripció a la botiga col·laboradora com a voluntari o no pots o no vols fer-la però vols fer-nos un cop de mà com a voluntari en l'organització de la cursa et demanem que emplenis aquest formulari per a poder organitzar els punts de control de la cursa. Moltes gràcies per la teva col·laboració.\nLliurament del taló solidari de la II Cursa a l'HSJD


L’Alcaldessa diu que les arrels dels arbres no malmeten el mur de Sa Clavella | Ràdio Arenys 91.2FM\nPolítica Urbanisme Dilluns 26 de novembre del 2018\nL’Alcaldessa diu que les arrels dels arbres no malmeten el mur de Sa Clavella\nJxA demana fer alguna actuació en els …\nJxA critica la posició del govern …\nJordi Pesarrodona encoratja els arenyencs a continuar …\nLa primera Font del Consell d’Infants es va instal·lar …\nEls Mossos d’Esquadra destaquen que hi ha molts casos de …\nAnnabel Moreno assegura que les arrels dels arbres tampoc entren a les cases. Tanmateix, constata que la instal·lació d’aigua està molt malmesa i les clavegueres són molt antigues. En aquest sentit, ha destacat que aquesta qüestió no estava inclosa en el projecte del 2014 però que es farà una inversió per arreglar-ho.\nL’Alcaldessa va explicar ahir al Dominical que després de retirar els tres arbres del Rial de Sa Clavella, tal com es va decidir entre tots el veïns, s’ha pogut constatar que les arrels dels arbres no estan malmetent el mur de contenció i no entren a les cases. De fet, va dir que els arbres tenen 32 anys de vida i va assegurar que les seves arrels creixen cap avall i a un ritme normal. Tot i això, va destacar que en cas que es detectés que algun arbre donés problemes, es trauria i es posarien Mèlies, la mateixa espècie que hi ha actualment. Segons l’Alcaldessa hi ha una informe del tècnic de medi ambient que estableix que els arbres no estan afectant el mur i també ho corroboren els arquitectes municipals. Per altra banda, va destacar que els arbres tenen una protecció semblant a la dels plataners de la riera.\nPer altra banda, Moreno va destacar que la instal·lació d’aigua està molt malmesa i que les clavegueres són molt antigues. De fet, va assegurar que el clavegueram d’Arenys està molt malmès i és una problemàtica important a la vila. En aquest sentit, va destacar que s’està realitzant un pla per a fer una inversió malgrat que l’actuació no està inclosa al projecte del 2014.\nFinalment, Moreno recorda que el projecte que s’executa ve de l’anterior govern, és a dir, de l’anterior govern i que en el seu moment cap veí va presentar al·legacions.


Un dissabte preciós a Calella – Companyia Homenots\nDissabte en BUM es va estrenar a la Biblioteca Can Salvador de la Plaça amb moltíssimes ganes de passar una bona estona i conèixer els nens, les nenes i les famílies del poble. I no en va sortir decebut, quina passada de conte ens vàreu regalar!\nD’entrada dir-vos que feia molt de goig veure tantes persones amb ganes de conte, és molt engrescador veure que amb les mil possibilitats d’oci que teniu un dissabte al matí trieu venir a compartir una estona amb nosaltres. I això ens fa molt feliços perquè ens encanta que valoreu la proposta dels contes però sobretot perquè hi ha persones que s’esforcen en preparar les activitats, en acostar la cultura a tothom, i és un gran premi veure que hi responeu. Per tot plegat avui volem començar donant les gràcies a la Maria Dolors, la Montse i tot l’equip de la Biblioteca de Calella per posar-hi tantes ganes, tant esforç, per rebre’ns amb un somriure i fer-nos sentir com a casa. Va ser un plaer compartir el matí amb vosaltres, moltíssimes gràcies per convidar-nos i valorar la nostra feina: sou genials!!\nEl conte va ser una petita meravella amb uns nens i nenes a punt per ajudar-nos en tot el que fes falta, unes famílies que ens vàreu acompanyar en tot moment com si fóssiu nens i nenes. I és que els contes no haurien de tenir edat, a qui no li agrada passar una bona estona fent volar la imaginació? Tots i totes ho vàreu fer molt bé i el somriure del BUM, ai quin somriure!! Poques vegades ens hem trobat amb una nena amb un somriure que il·luminés tant la sala. Vàrem passar tots els perills, vàrem viure moltes aventures, vàrem aconseguir trencar l’encanteri i al final, i tant com sí, vàrem aconseguir trobar el Llibre Màgic, visca!! I quan el vam obrir us vam veure les cares i podem assegurar que efectivament fa feliç a qui l’obre!! Després vam tenir una sessió de bateria molt bonica on tots i totes ho vàreu fer molt i molt bé amb unes cares d’il·lusió que ens van encantar.\nI ara a descansar perquè aquesta setmana tenim tres cites a Badalona, Sant Julià de Ramis i Tossa de Mar. Quina setmana tan atrafegada i quines ganes en tenim!!


Només s'esponja i diversifica els barris pobres, però mai els rics - Fundació SER.GI\nNomés s'esponja i diversifica els barris pobres, però mai els rics\nL’antropòleg Manuel Delgado es va mostrar crític amb les polítiques urbanístiques sobre l’espai públic en una conferència organitzada ahir per la Fundació SER.GI\nL’antropòleg Manuel Delgado es va encarregar de desmuntar els aspectes que s’amaguen darrera les noves polítiques de l’espai públic. Va analitzar la relació de les persones amb els espais que comparteixen a les ciutats, a la conferència “L’espai públic, espai de tots?” que va tenir lloc ahir dijous al Pati de la Diputació de Girona.\nDelgado va qüestionar el llenguatge que s’utilitza, ja que no entén per què cal parlar d’espai públic quan sempre s’havia parlat de carrer. Creu que el “discurs oficial vol representar en l’espai públic un marc igualitari i de convivència idíl·lic i aliè a les injustícies reals”, per això “es pretén esborrar totes les coses que fan lleig del carrer, incloses les persones no desitjables”. No entendria perquè sinó, es vol prohibir la prostitució, però només si s’exerceix al carrer. Per Delgado això només té sentit dins una política de maquillatge i d’ocultació dels problemes socials.\nTambé es va mostrar crític amb les ordenances que volen regular l’ús del vel islàmic, quan va afirmar que “en una societat fanàtica t’obliguen a posar-te el burca, i en una democràtica a treure-te’l”. El professor de la Universitat de Barcelona creu que aquestes mesures només pretenen intervenir en el mateix àmbit que les polítiques d’espai públic, és a dir en la imatge i les aparences d’allò que es considera adequat. “El problema de voler generar espais públic de qualitat, és què passa amb les persones que no estan a l’alçada d’aquesta suposada qualitat”, va concloure.\nEl conferenciant va postular que l’única alternativa és l’acció política però amb capacitat transformadora, i no d’ocultació. “Només s’esponja i diversifica els barris pobres, però mai els rics”, va dir, mostrant-se crític amb les intervencions urbanístiques d’esponjament, que s’han practicat en determinats barris de Barcelona i que també s’apunten a Salt, ja que enlloc de resoldre una suposada problemàtica el que pretenen és dissoldre-la i escampar-la.\nManuel Delgado Ruiz (Barcelona, 1956) és antropòleg i professor de la Universitat de Barcelona (UB). També és llicenciat en Història de l’art i doctor en Antropologia pel mateix centre. Des de fa alguns anys la seva tasca acadèmica i professional s’ha centrat en l’anàlisi de l’espai públic des d’un punt de vista antropològic. Autor del llibre ‘La ciudad mentirosa. Fraude y miseria del modelo Barcelona’ (Catarata), Delgado va ser molt crític amb el Fòrum de les Cultures de 2004 i és crític encara amb el model urbanístic que s’ha imposat a la ciutat.\nArticle d’opinió de Manuel Delgado publicat el passat dilluns 7 de gener al Diari de Girona


Estudi de màrqueting en un món globalitzat\nCarla Sánchez Guaita\nCentre: Ins. Joaquim Mir. Tutor: Sabina Cid Xutglà\nEn la societat consumista en la que vivim, una bona publicitat pot fer que un producte es converteixi en un fenomen revolucionari que tothom necessitarà comprar per ser considerat indispensable, bàsic, com és el cas, en els últims anys, del telèfon mòbil o disposar d’Internet i televisió. Això vol dir que totes les decisions que prenem a l’hora de comprar un producte han estat influenciades per factors que la majoria de vegades no percebem, i per tant, no som tant lliures com ens creiem alhora de decidir per nosaltres mateixos. Totes les influencies provenen del màrqueting que, al meu entendre, és el principal conjunt d’activitats que utilitzen les empreses per aconseguir que l’índex de vendes del seu producte estigui per sobre del de la competència encara que tinguin unes característiques semblants.\nAquest treball sobre màrqueting té la intenció d’estudiar quins factors són determinants a l'hora d’efectuar la decisió d’una compra i descobrir com la manipulació de la publicitat d’un producte pot fer canviar l’opinió de les persones sobre aquest. Al mateix temps voldria saber fins a quin punt és efectiva la publicitat que ens envolta. Un dels altres temes importants que vull esbrinar és, si malgrat el procés globalitzador en el que estem sotmesos, les persones dels diferents països encara mantenen les seves creences i cultura i compren productes diferents els uns dels altres o realment vivim en un món global en el qual s’ha perdut la identitat pròpia de cada lloc per convertir-nos en consumidors homogenis. Per conèixer l’opinió de les persones sobre la publicitat i les seves preferències en el procés de compra i esbrinar fins a qui punt els anuncis ens influencien sense que ens en adonem i no som capaços de reconèixer-ho, he elaborat unes enquestes. Paral•lelament he dissenyat un altra enquesta “atípica” que a més em permeti comparar els resultats entre diferents països per a comprovar les reaccions en els diferents tipus de cultures, i determinar així, si un percentatge alt de població té els mateixos desitjos, la qual cosa implicaria que les idees s’estan globalitzant. Per aquesta raó he decidit que aquestes enquestes serien purament visuals i que els productes que faria intervenir només estarien representats per la silueta i serien de marques reals i de diferents poders adquisitius; fent-ho així els treia la identitat, la marca, els colors... deixant-los tots al mateix nivel.\nFinalment he pogut respondre a la pregunta que m'havia plantejat en començar l'estudi: El màrqueting influeix en la decisió de compra d'un producte?. Efectivament, en analitzar les enquestes he constatat que moltes vegades les persones no som conscients de fins a quin punt ens afecta la publicitat. Els consumidors, encara que sabem que els anuncis persuadeixen i, fins i tot, de vegades enganyen, no som capaços de reconèixer fins a quin punt ens influencien per aconseguir el que les empreses volen. No som totalment lliures a l’hora d’efectuar una decisió de compra i cada moviment que fem ha estat prèviament estudiat per algú. També he pogut concloure que el món està tendint a homogeneïtzar-se a nivell de gustos o de preferències. Ara bé, és important remarcar que quan haguem de vendre el mateix producte a diferents països s’ha de fer de manera diferent depenent de la cultura, això implica que en certa manera no estem perdent del tot la particularitat de cada lloc.\n- Nuestro tiempo (Universidad de Navarra) Número 670 (Septiembre-Octubre 2011) - GONZALEZ, Clara [et al.]. Economia de l’empresa 1er batxillerat. Madrid: McGraw-Hill Interamericana, 2012. - RODRIGUEZ ARDERA, Inma [et al.]. Estrategias y marqueting de comunicación. Barcelona: UOC, Junio 2007. - Entrevistes a persones relacionades amb el món del màrqueting - Varies pàgines d’Internet i vídeos


“Cap expert recomana que ningú se’n vagi a dormir sense fer una arrel quadrada”. Inma Puig – Escola Pia de Catalunya\nPàgina inicial/Educació, home_educacio/“Cap expert recomana que ningú se’n vagi a dormir sense fer una arrel quadrada”. Inma Puig\nEl mes de setembre és un dels moments més importants per enfocar el nou curs que ha de començar. Els equips directius de les escoles i institucions de l’Escola Pia, s’han reunit recentment per tal de reflexionar en vers l’inici d’un curs diferent i complex. La situació causada per la Covid, ha obligat a replantejar moltes qüestions i formular canvis en les prioritats educatives dels infants i joves.\nEnguany, la trobada inicial ha comptat amb la ponència telemàtica de la psicòloga clínica, Inma Puig. La conferenciant, que compta amb una rellevant experiència com a consultora en empreses reconegudes com el Futbol Club Barcelona o El Celler de Can Roca, ha ajudat als equips a comprendre en quin procés emocional es troba la societat després d’haver viscut el confinament. Puig, ha reforçat el missatge que enguany, les cures i l’acompanyament serà més important que mai “En tots els sentits”, ha apuntat. I també recordant que cal entendre els infants, als joves i a les seves famílies, però també als educadors i educadores que, aquest curs, es trobaran a primera línia de batalla.\nTenim, en general, resistència a acceptar el canvi perquè sabem el que perdrem però no el que guanyarem.\nMoltes de les qüestions que s’han posat sobre la taula durant la sessió, han posat l’accent als canvis que aquesta situació ha comportat. L’Inma proposa capgirar el paradigma perquè es comenci a integrar el canvi com un element intrínsec del nostre dia a dia i a ser nosaltres els mateixos agents de canvi. De fet, “si hi ha alguna cosa que no suportem les persones, és a tolerar la incertesa. Fins i tot, paguem diners per evitar la incertesa -assegurances de vida, de la llar, etc -. Estem immersos en una cultura en què quan succeeix alguna cosa dolenta, el més important és veure de qui és la culpa i després veure qui ens solucionarà el problema”. Cal doncs, entendre que estem en un moment social molt complex i que qui ha de tirar endavant les solucions som nosaltres mateixos, evidentment, amb les indicacions pertinents de les administracions públiques.\nDurant el confinament no va haver-hi cap expert que recomanés que ningú se n’anés a dormir sense fer una arrel quadrada.\nA les escoles, “caldrà tenir molt clar quins són els objectius” i “no perdre de vista que un professor, un monitor o un entrenador són figures bàsiques en el desenvolupament personal d’una persona i et poden canviar la vida”. La psicòloga ha insistit que hem de seguir fent l’acompanyament com l’hem estat fent fins ara i encara més. I ha recordat que”una de les coses que més em va cridar l’atenció del confinament, és la recuperació de les “Maries”. De totes les coses que ens deien que havíem de fer, el gran gruix era fer esport, música, pintar, cuinar… a la meva època aquestes matèries escolars se’n deien “Maries”. En canvi, no va haver-hi cap expert que recomanés que cada dia es practiqués una mica de física i de química, ni que ningú se n’anés a dormir sense fer una arrel quadrada”. En aquest sentit, ha expressat als equips directius de les escoles que el curs anterior no va ser, per res, un curs perdut. Al contrari, es va poder ensenyar els infants i joves, què vol dir adaptar-se als canvis.\nAl final de la sessió, els participants de totes les escoles i institucions van tenir l’oportunitat de fer preguntes a l’experta. Les més concorregudes feien referència al concepte de cuidar.\nSegons la psicòloga, cal entendre que la cadena de pèrdues que estem fent tots i totes, durant aquests mesos, són gairebé infinites. Estem constantment en dol. No només per la pèrdua de familiars – aquells a qui malauradament els hagi tocat- sinó també pèrdues emocionals, de llibertats que ara es veuen reduïdes, etc. Situacions que, per la seva excepcionalitat, comporten un procés de dol. Caldrà saber detectar la fase del dol en la que es troba cadascú: negació, ràbia, acceptació o superació. I sobretot, caldrà tenir en compte que cada persona té un ritme diferent per a cada fase.\nDesprés d’aquesta trobada que dona el tret de sortida al retorn a les aules, els equips directius treballaran aquests objectius primordials amb tots els equips docents de les escoles.


La 'llei Bauzá' topa amb milers d'al·legacions i el rebuig de l'oposició i part del PP · Tribuna.cat\nDilluns, 16 de gener del 2012 | 17:39\nBauzá, OCB, Al·legacions, Català\nTribuna Mallorca · Entre 6.000 i 10.000. Aquest és el nombre d'al·legacions que l'Obra Cultural Balear calcula que es podrien haver presentat a l'avantprojecte de reforma de la Llei de la Funció Pública, que buida de contingut la Llei de Normalització Lingüística. L'entitat apunta que es tracta d'una aproximació basada en el nombre d'al·legacions lliurades a la seva seu o a les seves delegacions, sempre tenint en compte que han estat moltes les presentades pels ciutadans i altres organitzacions i col·lectius socials directament als registres públics, i també les recollides a Menorca, Eivissa i Formentera. Això podria fer créixer sensiblement, segons l'OCB, el nombre d'al·legacions final.\nDavant aquesta allau d'al·legacions, que demostra una mobilització ciutadana sense precedents a favor de la llengua pròpia, l'OCB demana al Govern Bauzá la retirada de l'avantprojecte que, com ha quedat demostrat, no té el suport dels partits de l'oposició, d'una part molt important de la ciutadania, i ni tant sols del PP en el seu conjunt.\nL'entitat cita la carta enviada el passat 14 de desembre per la Conselleria d'Administracions Públiques per justificar la posada en marxa d'un nou període d'al·legacions a l'avantprojecte de reforma de la Llei de Funció i l'obertura. Segons la missiva, "a causa de l'entitat dels canvis produïts a conseqüència de diverses al·legacions presentades, que demanaven incloure l'eliminació de l'acreditació del nivell de català com a requisit per a la provisió de llocs de treball, i de la nova orientació que això implica, es considera necessari obrir un nou període d'audiència". Atenent la reacció social provocada pel nou avantprojecte, sense precedents coneguts amb cap avantprojecte de llei, l'única resposta possible per a un Govern amb sensibilitat democràtica hauria de ser la seva retirada immediata, assegura l'OCB.\nSi s'aprovàs l'actual avantprojecte el català passaria a gaudir d'una oficialitat de tercera dins el seu propi territori\nL'entitat afirma que continua sense tenir cap explicació lògica l'actitud de rebuig cap a la llengua pròpia de Mallorca manifestada per l'actual executiu, que trenca tots els consensos produïts durant l'etapa democràtica, la principal manifestació dels quals és l'aprovació per unanimitat de la Llei de Normalització Lingüística. Un text legal que, segons l'OCB, té com a objectiu normalitzar –fer normal- l'ús de la llengua de les Balears a tots els àmbits. L'OCB recorda que es tracta d'una norma que no fa més que desenvolupar el mandat recollit per l'Estatut d'Autonomia de les Illes Balears, aprovat també amb un ampli consens polític.\nLa proposta del Govern, segons l'OCB, crea una situació anòmala a qualsevol país del món, el fet que la llengua pròpia i oficial no sigui cap requisit per accedir a la funció pública, i recorda que el coneixement del castellà sí que és obligatori segons la constitució espanyola. Com a conseqüència d'això, apunta l'OCB, si s'aprovàs l'actual avantprojecte el català passaria a gaudir d'una oficialitat de tercera dins el seu propi territori, semblant a la que tenen els idiomes indígenes en alguns estats africans o sudamericans, i els drets lingüístics dels seus parlants a viure amb normalitat en la seva llengua no quedarien garantits per part de l'administració pública. L'OCB conclou que l'estatus del català, en cas que s'aprovi la Llei de la Funció Pública, serà molt semblant al que tenia la llengua durant el règim polític anterior.


Moncloa rebutja la fórmula de les associacions de premsa contra el filtre de preguntes\nLa Secretaria d'Estat de Comunicació que dirigeix el periodista Miguel Angel Oliver rebutja la proposta que li van presentar l'Associació de la Premsa de Madrid (APM) i la Federació d'Associacions de Periodistes d'Espanya (FAPE), les principals en aquest sector a Espanya, per acabar amb el filtre de les preguntes imposat pel Govern en les rodes de premsa des que es va instaurar l'estat d'alarma, i que se celebren per motius de seguretat sanitària sense presència física dels periodistes, que han de remetre les seves preguntes a través d'un xat habilitat per a això.\nLa proposta de les associacions part de la queixa expressada per més de 400 periodistes signants de el manifest 'La Llibertat de Preguntar', que advertien que aquest filtre de les preguntes, amb el mateix Oliver seleccionant aquelles que es fan i plantejant-les al Govern, es s'havia convertit en una nova forma de "censura" just en un moment en què el control de l'executiu, els poders queden reforçats sota l'estat d'alarma, es fa més necessari que mai tenint en compte l'activitat molt limitada de Parlament.\nL'APM i la FAPE van proposar intercalar en les rodes de premsa, a més d'una selecció de les preguntes enviades a aquest xat en el qual participen 160/2 de comunicació, d'altres que poguessin formular directament per videotrucada periodistes que cobreixen habitualment la informació de Govern, als quals es podrien afegir altres que proposés la SEC.\nEn una carta adreçada directament als presidents de l'APM i la FAPE, Oliver deixa per escrit el seu rebuig a aquesta fórmula. La missiva, que porta signatura del 3 d'abril, reconeix que la proposta d'aquestes dues associacions "sembla comptar amb el suport dels periodistes que habitualment cobreixen la informació de Moncloa, però es queda molt curta en opinió de tots els altres, donada la dimensió nacional i internacional de la crisi".\nOliver convida aquestes associacions a "seguir treballant" aquest cap de setmana en un sistema que compleixi tres criteris. El primer que esmenta la SEC és el d'"acollir el major nombre de mitjans prenent com a base els més de 160 representats al xat", on conviuen mitjans nacionals, internacionals, autonòmics i locals.\nEl segon criteri d'aquest sistema per idear hauria de facilitar que es puguin fer preguntes en directe i el tercer parla d'incorporar un criteri no discrecional en la selecció dels participants. A manera de suggeriment, Oliver planteja agrupar els mitjans a les següents categories: mitjans d'implantació nacional, autonòmics, internacionals i de difusió digital exclusiva.\nPer a la formulació de les preguntes, proposa una "fórmula aleatòria, pública i verificable que estableixi cada dia diversos torns de preguntes, que serien plantejades en directe pels periodistes de cada mitjà elegit". Això sí, avisa Oliver, mentre s'idea aquest nou sistema es fa "necessari", al·lega, continuar amb el xat actual.\nAquest xat el va crear la SEC el mateix 14 de març, per a la compareixença del president de Govern, Pedro Sánchez, en la qual va informar de la declaració de l'estat d'alarma. Originalment ho van integrar 64 mitjans de comunicació, tant nacionals i autonòmics com internacionals, seleccionats sota el criteri d'assistència habitual a les compareixences de Govern, i es va afegir a diversos corresponsals internacionals.\nMoncloa va mantenir aquest mateix xat per a la resta de rodes de premsa que van passar a fer-se a la Moncloa, no només per a les de president o la posterior a el Consell de Ministres, que són les que habitualment segueixen els periodistes que cobreixen la informació de Govern. Així, en aquest mateix xat es plantegen també les preguntes per a la roda de premsa diària dels membres de Comitè Tècnic de Gestió.


Marc Cortés, nou director general de RocaSalvatella | RocaSalvatella\nMarc Cortés, soci y director general de RocaSalvatella\nAmb aquest nomenament es reforça aquest procés de creixement i es vol aprofundir en les oportunitats de negoci que per a les empreses suposen àmbits com el Big Data o el Mobile, desenvolupar activitat per a sectors específics com el Turisme, i iniciar el procés d’internacionalització de la firma, amb la propera obertura d’oficines a Bogotà (Colòmbia).\nRocaSalvatella celebra enguany el seu cinquè aniversari explorant els avantatges i les oportunitats que es deriven del canvi digital. Molt orientada a resultats en l’estratègia, l’organització i la cultura de les empreses, aquesta firma dissenya i executa els projectes necessaris perquè les organitzacions integrin els avantatges i oportunitats de la societat xarxa.\nEspecialista en màrqueting digital i desenvolupament de negoci\nMarc Cortés es va incorporar a RocaSalvatella el 2009 com a soci director, i anteriorment havia desenvolupat la seva trajectòria professional a laCaixa i Accenture. Llicenciat en Dret, MBA per ESADE i especialista en màrqueting digital i desenvolupament de negoci, Cortés és un reconegut ponent i fa més de 10 anys que compagina la seva activitat professional amb la docència al departament de Direcció de Màrqueting d’ESADE.\nEl nou director general de RocaSalvatella és autor de ‘Iníciate en el Marketing 2.0’ (Netbiblo, 2009), una monografia sobre les possibilitats que ofereixen els nous mitjans i el seu enfocament a la fidelització de clients; i ‘Nanobloging’ (UOC, 2009), el primer llibre en castellà dedicat als usos d’aquests noves plataformes comunicatives. També és coautor del llibre ‘Del 1.0 al 2.0: claves para entender el nuevo marketing’ (Bubok Publishing, 2009).


Mercat Central de Peix i Marisc de Mercabarna | Mercabarna\nEl sector del peix i marisc a Mercabarna el configuren un centenar de companyies que anualment comercialitzen i distribueixen propde 210.000 tones des del Mercat Central del Peix i la ZAC.\nEs va inaugurar a Mercabarna la matinada del 3 al 4 d'octubre de l'any 1983, provinent de l'antic Mercat Central del carrer Wellington de Barcelona.\nAl seu recinte, que ocupa uns 24.000 m2, hi treballen unes seixanta empreses majoristes amb 80 punts de venda equipats amb sales de manipulació per fer les feines d'eviscerament i especejament i espais tèrmicament adequats per a la comercialització de congelats i 12 punts de distribució (llocs d'aplegadors). El Mercat comercialitza més de 70.000 tones de productes l'any, un 81% dels quals són frescos.\nA la Zona d'Activitats Complementàries (ZAC) de Mercabarna se situen una trentena d'empreses del sector del peix i el marisc que desenvolupen activitats complementàries al voltant del Mercat Central:\nEmpreses especialitzades en la manipulació, l'elaboració, l'envasat i la distribució de tot tipus de peix i marisc fresc i congelat; vivers i cuitors de marisc, exportadors, etc.\nLes centrals de compra de les gran cadenes de distribució alimentària que es proveeixen de peix i marisc a Mercabarna.\nEmpreses que s'han especialitzat a proveir el sector de la restauració.\nDe dimarts a dissabte de 22h a 8h\nDe dimarts a dissabte de 22h a 3:45h\nDe dimarts a dissabte de 3:45h a 8h\nPresident: Ángel Máñez\nAdvocat gerent adjunt a presidència: Josep M. Duran\nAdreça: Mercat Central del Peix. 1a planta, pont A. Transversal 2, núm. 18.\nTelèfon: 93 336 37 11\nPresident: Eugeni Videla\nAdreça: C/Transversal, 9, P-A 19-20, Edifici Unifrisa.\nTelèfon: 93 262 69 40\nAdreça: Mercat Central del Peix. Planta baixa\nTelèfon: 933 236 412\nCorreu electrònic: gremi(ELIMINAR)@gremipeixaters.cat\nGaleria d'imatges de "Creix amb el Peix"\n'Creix amb el peix' és un programa educatiu, impulsat pel Gremi de Majoristes del Mercat Central del Peix de Mercabarna, amb la col·laboració de Mercabarna, que vol apropar el món del peix i el marisc als infants i promoure els seus beneficis dins d'una dieta equilibrada.\nEls escolars que hi participen, prop de 6.000 a l'any, passen una jornada a Mercabarna i participen en diverses activitats. La principal és la visita guiada al Centre Interactiu del Peix (CIP), un espai museogràfic únic a Espanya que mostra el recorregut que segueixen el peix i el marisc, des que es pesquen al mar fins que arriben a la taula de les llars i restaurants. Els infants també visiten el Mercat Central del Peix, un viver de marisc i una empresa d'elaboració de peix i fan un dinar a base de productes del mar.\nMés informació sobre la campanya "Creix amb el Peix"\nJordi Defez Responsable del Mercat Central del Peix\nTelèfon: 93 556 32 32 / 93 556 30 00\nCorreu electrònic: defez(ELIMINAR)@mercabarna.cat


Toni Francés presenta candidatura a secretari general del PSPV-PSOE de la provincia d'Alacant\nLa presentació del projecte que encapçala serà el dissabte 11 de desembre a les 11 del matí a la Universitat d'Alacant\nEnviat per Redacció en 7 de desembre de 2021.\nToni Francés, alcalde d’Alcoi i portaveu socialista en la Diputació d’Alacant, ha confirmat a través d’un vídeo pujat en diferents xarxes socials, la seua intenció de concórrer a les primàries per a l’elecció de secretari general del PSPV-PSOE a la província d’Alacant.\nEn el vídeo, gravat per ell mateix, Francés subratlla que “el nostre partit ha aconseguit importants progressos per al país, la Comunitat Valenciana, la província, les nostres comarques i cadascun dels nostres municipis. I sé que junts i juntes serem més fortes”.\nFrancés prossegueix assenyalant que “sumant esforços i sumant projectes serem capaços d’enfortir i impulsar encara més el projecte liderat per Pedro Sánchez i per Ximo Puig”.\n“Per això vull que entre totes i tots, escoltant-nos, treballant, siguem capaces de construir aquest projecte per a la província d’Alacant“, ha insistit.\nIgualment, Francés apunta en el vídeo que “amb molts de vosaltres ja he parlat durant aquests dies, i continuaré parlant, recorrent cadascun dels municipis i comarques, per a conéixer les vostres inquietuds, les vostres propostes i necessitats”.\nFrancés ha aprofitat també per a convidar a l’acte de presentació del projecte que encapçala dissabte 11 de desembre a les 11 del matí en la Universitat d’Alacant, en el qual, ha assenyalat, es donarà més informació, ha conclòs Francés “m’agradaria comptar amb vosaltres, i tenir l’oportunitat de què parlem, dialoguem i construïm junts aquest projecte”.


El teu hotel a Eivissa amb descompte Hotel Puchet Ibiza |\nEl teu hotel a Eivissa amb descompte\nSegueixes estant a temps de prendre uns dies de vacances aquest estiu 2020 i atípicament, podràs trobar el teu hotel a Eivissa amb descompte. A l'Hotel Puchet seguim oferint unes condicions de reserva especials perquè no et quedis sense gaudir d'uns dies de sol i platja a l'illa de moda. Ara mateix trobaràs un 10% de descompte a la nostra pàgina web i totes les novetats d'aquest estiu 2020.\nA més d'ofertes, condicions de reserva adaptades a les condicions actuals i extres per a la teva estada, aquesta temporada hem llançat a la venda dos nous tipus d'habitació: la Junior Suite i la Doble Deluxe. Habitacions amb un disseny elegant, minimal i amb detalls que faran la teva estada molt més confortable.\nL'habitació Junior Suite consta d'una habitació doble amb llit de matrimoni King size i una sala d'estar amb sofà llit, a més un ampli bany amb totes les comoditats i un llarg balcó doble. Els nous detalls com els dos televisors de pantalla plana, el mini nevera, la dutxa tipus pluja, el barnús, l'assecador de cabells o el mirall d'augment, fan d'aquesta habitació la candidata perfecta per a les vacances 2020 a Eivissa.\nL'habitació Doble Deluxe està pensada per a aquells que volen donar-li un extra de confort i calidesa a la seva estada però no necessiten afegir metres quadrats als seus dies a Eivissa. Es tracta d'una habitació totalment redecorada, amb un llit doble King size, televisió de pantalla plana, mini nevera, kettle i assortiment de tes, bany complet amb dutxa, assecador de cabell, mirall d'augment i barnús, a més de terrassa amb vistes.\nVisita la nostra pàgina web www.hotelpuchet.com i descobreix totes aquestes novetats. Recorda aplicar el codi descompte WEPUCHET per reservar amb la tarifa estàndard i unes condicions de modificació i cancel·lació més flexibles. Pots completar la teva estada incloent algun extra si véns a celebrar una ocasió especial amb nosaltres, o potser prefereixes deixar el servei de trasllat contractat per arribar a Eivissa i oblidar-te de tot. A la nostra pàgina web tens totes les facilitats. Trobar un hotel a Eivissa amb descompte és possible. Les teves vacances d'estiu 2020 t'esperen.


A presó un jove que havia demanat feina com a metge amb documentació falsa a l’hospital de Martorell – La Bústia\nPer Redacció / La Bústia 29 de maig de 2020 a les 12:00 0 1124 Visites\nUn noi de 21 anys ha ingressat a presó per ordre del jutge acusat d’exercir de metge en almenys una clínica privada de Barcelona sense tenir els estudis, segons ha avançat la Ser i han confirmat els Mossos d’Esquadra a l’ACN.\nEl cas es va destapar el dia 7 de maig quan una responsable de l’Hospital de Martorell va informar els Mossos que l’individu s’havia ofert per treballar-hi, i que en els filtres de contractació s’havia detectat que no estava col·legiat.\nDavant d’aquests fets, l’endemà els Mossos el van detenir a la clínica privada on treballava per falsedat documental. El nom del centre no ha transcendit.\nVa passar a disposició del jutge, que va decretar l’ingrés a presó i va autoritzar l’escorcoll del domicili del detingut. Allà, els Mossos van comissar material físic de suplantació d’identitat, i van trobar documentació que ara s’analitza per determinar si havia exercit en altres centres mèdics i en diferents especialitats.\nLa informació de la Ser apunta que el jove també s’havia fet passar per metge per col·laborar amb el grup Sanitaris per la República, cosa que va fer durant dos dies fins que va ser descobert. En aquest cas, sembla que es va fer passar per neurocirurgià de la Vall d’Hebron, segons informa l’ACN.\nFotografia: Des de l’Hospital de Martorell van avisar als Mossos quan van detectar que qui demanava feina com a metge no estava col·legiat [La Bústia/arxiu]\nCategoria: C-Martorell, Martorell, Successos\nRescaten una noia que va caure per un barranc a Masquefa


Una acció escènica entre Barcelona i la Gran Bretanya | Núvol\nUna acció escènica entre Barcelona i la Gran Bretanya\nUltraorbism, la nova creació de Marcel·lí Antúnez s’estrena aquest vespre al Claustre de l’Arts Santa Mònica. L’espectacle, basat en els llibres Històries Verídiques de Llucià de Samòsata, és una acció escènica que combina dibuix, performance, dansa contemporània i música en directe. L’entrada és lliure i hi haurà debat #postfunció.\nUltraorbism © Carles Rodríguez\nL’espectacle, que es defineix com a interactiva distribuïda ja que té lloc a dos espais connectats a la xarxa (Barcelona i la Gran Bretanya), narra un viatge impossible en què tot és inventat, amb referències a la mitologia i la literatura de l’època. La història, una interpretació lineal del primer dels dos llibres Històries Verídiques, s’explica a partir de la sobreposició de diversos plans d’imatge, alguns produïts de manera dinàmica durant la performance i altres provinents del banc d’imatges: la seva suma conforma el relat iconogràfic. “La pantalla principal funciona com a lloc central del relat i allà es mostren les conseqüències dels distints processos interactius realitzats pels actuants d’ambdues seus; a la pantalla xica es mostren els detalls d’aquestes interaccions, cosa que explica al públic com es produeix la interactivitat” explica Antúnez.\nL’acció s’inscriu en el projecte europeu SPECIFI, que promou l’ús de les infraestructures d’Internet amb l’objectiu de posar en valor els patrimonis culturals i creatius de les Smart Cities, i en l’àmbit de recerca del projecte RICHES finançat per la Comissió Europea. També compta amb el suport del Departament de Cultura de la Generalitat de Catalunya i la Fundació i2CAT. A més, compta amb la participació del músic italià Andrea Valle, la companyia anglesa Cheap Date Dance, l’actor Ciaran Clarke i els equips en xarxa a Barcelona i Falmouth. L’esdeveniment es podrà seguir també en directe a través del següent enllaç.\nArts Santa Mònica Marcel·lí Antúnez Roca


Ajuntament de Badia del Vallès - Inici de la vacunació COVID-19 per a les persones nascudes entre 1972 i 1976\nEl Departament de Salut ha obert el procés de vacunació per la COVID-19 mitjançant cita prèvia per a les persones nascudes entre 1972 i 1976. Si tens entre 45 i 49 anys i no et vols esperar que et contacti el teu Centre d'Atenció Primària, ja pots reservar hora de vacunació al web https://vacunacovid.catsalut.gencat.cat.\nUn cop t'hagis identificat, el web t'oferirà llocs i horaris disponibles. Si, en un primer moment, no et quadren, torna-ho a intentar en terminis de 24 hores. Veuràs que, progressivament hi haurà disponibles espais de vacunació massiva més propers a Badia del Vallès.\nA les persones de 40 a 49 anys els posaran les vacunes de Pfizer/BioNTech, Moderna o també la de Janssen. El Ministeri de Sanitat i les comunitats autònomes han acordat dimarts ampliar l'ús d'aquesta última vacuna, que té l'avantatge que és monodosi, a aquesta franja d'edat.


Norbert Haug es jubila de Mercedes - Formula Ràpida\nFormula Ràpida > Norbert Haug es jubila de Mercedes\nDesprés de més de 22 anys com a cap de Mercedes-Benz Motorsport, Norbert Haug conclourà la seva carrera a finals de 2012. El seu contracte arribarà a la seva fi per mutu acord amb el Consell de Direcció. Els preparatius per a la temporada continuaran tal i com estava previst.\nNorbert Haug ha portat sis títols de Fórmula 1 del campionat del món i es 87 victòries de Fórmula. Al DTM, els equips de Mercedes van guanyar un total de 32 títols sota el lideratge de Haug. Des del primer títol el 1992, Mercedes-Benz ha guanyat el 54% de totes les curses del DTM i al voltant del 60% de tots els títols DTM (conductors / als fabricants / equips). Durant aquest període de temps Mercedes-Benz ha competit en 986 curses en total (la Fórmula 1, Champ Car, fórmula 3) sota el lideratge de Haug i ha guanyat 439 d'elles (45,4%).\nNorbert Haug: "M'agradaria donar les gràcies a la millor companyia d'automòbils del món durant més de 22 anys. En particular vull agrair a la Junta per la confiança i la llibertat que sempre m'han donat en totes les meves activitats. Des de 1991, hem tingut grans èxits i victòries, de les quals vull agrair a tots els meus col·legues."


El CTO estrena serveis per als esportistes, com el de preparació física, d’àpats o d’instal·lacions, i ha augmentat un 71% els ocupants en tres anys\nAlguns dels nous serveis del CTO, com el gimnàs o el servei d'àpats per als esportistes.\nActualitzada 28/05/2022 a les 12:06\nl projecte Horitzó 23 impulsat pel Govern preveia posicionar el Centre de Tecnificació d’Ordino (CTO) com a “centre neuràlgic i espai de referència per a l’entrenament de l’esportista federat d’alt nivell i d’elit del país”. I ho està aconseguit, perquè amb l’entrada en funcionament dels nous serveis, la instal·lació ha passat d’acollir una cinquantena d’esportistes al fet que n’hi hagi uns 240 d’unes 25 entitats, un 71,5 per cent més. En els últims anys s’ha instal·lat un nou gimnàs, i també s’ha posat en marxa el servei de preparació física i de readaptació esportiva, que ajuda les federacions que no poden comptar amb aquests serveis de manera pròpia, i també un servei d’àpats que ofereix una alimentació equilibrada i adaptada a la necessitats dels esportistes.\nDintre de la remodelació del CTO, també s’ha apostat per optimitzar els espais. Per exemple, instal·lant un gran gimnàs a la part superior en una sala que estava abans dedicada als esports de contacte, i és que fruit de l’acord entre el Govern i el comú d’Ordino, les federacions de lluita poden utilitzar una sala al Centre Esportiu d’Ordino, a més de renovar part de les màquines. En aquest sentit, el preparador físic de la FAE, Damià Costa, va manifestar que “és d’agrair perquè això provoca que la feina sigui més fàcil”. A més, s’ha creat una sala polivalent al costat del menjador perquè les federacions realitzin diferents activitats, i una petita sala de descans per relaxar-se o per estudiar.\nDe cara al futur, els principals serveis que entraran en funcionament són els de psicologia esportiva i de nutrició esportiva, previstos per a aquest mateix mes de juny. De fet, ahir la ministra de Cultura i Esports, Sílvia Riva, va signar el conveni amb les presidentes del Col·legi Oficial de Psicòlegs (Copsia), Sílvia Palau, i del Col·legi de Dietistes Nutricionistes d’Andorra, Berta Jiménez. En tots dos casos, el de psicologia esportiva i el de nutrició, tres professionals assessoraran i donaran el suport necessari als esportistes del CTO. A més, està previst que de cara al setembre s’incorporin dos serveis més, com són el de fisioteràpia i medicina esportiva.\nLa ministra de Cultura i Esports, Sílvia Riva, va explicar que “incorporem serveis molt importants i hem trobat la col·laboració dels dos col·legis professionals”.


Mor l’autor de la immortal frase: “Em dic Íñigo Montoya…”\nPosted By: elnacional.cat 17 Novembre, 2018\nL’escriptor i guionista William Goldman, guanyador de dos Òscar per Dos homes i un destí i Tots els homes del president i autor de La princesa promesa, va morir la passada matinada a la seva casa del barri novaiorquès de Manhattan.\nGoldman va morir als 87 anys “envoltat de la seva família i amics” després de què la seva salut, delicada d’algun temps ençà, empitjorés des de finals de l’estiu, segons van informar fonts familiars enmig especialitzat en cinema Deadline.\nNascut a Illinois (EUA) el 1931, Goldman va començar la seva carrera com a novel·lista però després es va dedicar també a firmar guions. Va ser guardonat amb dues estatuetes de l’Acadèmia de les Arts i les Ciències Cinematogràfiques dels EUA per la seva feina a Dos homes i un destí (1969) i Tots els homes del president (1976).\nTanmateix, una de les seves obres més conegudes és “La princesa promesa”, un llibre publicat el 1973 i portat a la gran pantalla el 1987, amb guió de Goldman.\nProtagonitzada per Robin Wright i Cary Elwes, la història de princeses i malvats amb molts tocs d’humor no va tenir una gran acollida en el moment de la seva estrena, però es va convertir ràpidament en un títol de .\nDe Montoya és una frase sortida de la ploma de Goldman i que s’ha convertit en una de les més repetides i reconeixibles del cinema: “Hola, em dic Íñigo Montoya, tu vas matar el meu pare. Prepara’t a morir”.\nA més, el novel·lista també és autor d’una obra autobiogràfica titulada Les aventures d’un guionista a Hollywood, que narra el funcionament de la indústria cinematogràfica dels setanta i vuitanta i que explica les interioritats del negoci dels guions.


Els Premis Nacionals de Cultura 2016 es lliuraran a Tarragona en un acte dedicat a la Mediterrània i al Modernisme de Jujol — Ajuntament de Tarragona\nEsteu aquí: Inici › Cultura i festes › Notícies › Notícies 2016 › Els Premis Nacionals de Cultura 2016 es lliuraran a Tarragona en un acte dedicat a la Mediterrània i al Modernisme de Jujol\nEls Premis Nacionals de Cultura 2016 es lliuraran a Tarragona en un acte dedicat a la Mediterrània i al Modernisme de Jujol\nS’ha escollit el Teatre Metropol com a seu de l’acte per ser un dels espais més emblemàtics i singulars de la ciutat\nTarragona acollirà el proper 8 de juny a les 20 hores la cerimònia de lliurament dels Premis Nacionals de Cultura 2016. La ciutat ha estat escollida pel seu nexe amb la Mediterrània, aspecte que sempre ha incidit en la cultura catalana i, més concretament, s’ha escollit el Teatre Metropol com a seu de l’acte per ser un dels espais més emblemàtics i singulars de la ciutat, obra de l’arquitecte i dibuixant modernista tarragoní Josep Maria Jujol.\n“Tenim un deute amb Tarragona i, a més, reivindiquem la figura cabdal de Jujol”, ha declarat Carles Duarte, president del Consell Nacional de la Cultura i de Les Arts (CoNCA) durant la trobada amb la premsa, en línia, a més, amb la voluntat descentralitzadora del CoNCA,\nA més de Duarte, l’acte de presentació ha comptat amb la presència de Josep Ma. Prats, conseller de Cultura i quart tinent d’alcalde de l’Ajuntament de Tarragona; Isona Passola, membre del plenari del CoNCA; Monstant Fonts, Centre de Documentació del Patrimoni i la Memòria / Carrutxa, PPNN 2016 i Oriol Grau, periodista presentador de la Gala de lliurament dels PPNN 2016.\nUna cerimònia d’escenografia natural i lluminosa\nPassola, responsable de l’organització i coordinació de la cerimònia, ha estat l’encarregada de donar els detalls d’una gala, que serà presentada per Oriol Grau i l’actriu Maria Molins “amb humor” i “enmig d’una via romana”. Segons Passola, “serà un espectacle amb ritme i amb música en directe, que anirà revelant un a un els premiats d’enguany”.\nEl guió de la gala és obra de Ferran Folch, mentre que la direcció artística recau en Joan Negrié. Negrié ha ideat una escenografia natural 100% mediterrània, que evoca una via romana flanquejada per oliveres en plena llum del dia.\nPel que fa el guió, la cerimònia commemorarà aniversaris importants celebrats durant el 2016 com la finalització de l’Any Llull (en honor als 700 anys de la seva mort), el centenari de l’estrena d’Els Pastorets de Folch i Torres o els 50 anys de La Caputxinada, assemblea al convent dels Caputxins de Sarrià que va representar un xoc entre la cultura catalana i el franquisme.\nCarles Duarte, president del Consell Nacional de la Cultura i de Les Arts (CoNCA) ha incidit en el reconeixement que suposen els guardons. “Els Premis Nacionals de Cultura no són uns premis sectorials. La nostra voluntat és posar el focus en grups, personalitats o obres que tenen un paper central en la cultura del nostres país”, ha afirmat.\nEls Premis Nacionals de Cultura 2016 són Antonia Vicens, Enrique Vila-Matas, l’empresa Antaviana Films, Lola Badia, el Centre de Documentació de Patrimoni i Memòria La Carrutxa, la companyia Los Galindos, Dani Karavan, el Quartet Casals, Clara Segura i Joan Guillén.\nEl Consell Nacionals de la Cultura i les Arts, creat pel Parlament de Catalunya i format per destacades personalitats dels sectors culturals, és l'organisme que atorga des del 2009 els Premis Nacionals de Cultura de la Generalitat de Catalunya. Des del 2012, el CoNCA ha dut a terme una reorientació dels Premis amb voluntat de transcendir els àmbits culturals, mostrar totes les realitats lingüístiques del país, mantenir l’equilibri territorial en el reconeixement de figures culturals catalanes i permetre la presentació de candidatures als guardons.


Jorge Lorenzo s'imposa amb autoritat a Mugello i és més líder de MotoGP\nPedrosa acaba segon i Dovizioso tercer. Casey Stoner, amb problemes, té una petita sortida de pista i acaba novè al Gran Premi d'Itàlia\nM. MOLINA Barcelona Actualitzada el 15/07/2012 14:44\nJorge Lorenzo s'ha imposat amb molta autoritat al Gran Premi d'Itàlia de MotoGP. El pilot mallorquí, que el dissabte va estar a punt d'aconseguir la 'pole position' –de no ser per un problema elèctric amb la seva Yamaha l'hagués obtingut–, ha demostrat ser el pilot que està més en forma de la graella i ha guanyat a Mugello. El segon classificat ha estat Dani Pedrosa, mentre el tercer graó del podi se l'ha endut Andrea Dovizioso.\nEl pilot mallorquí no ha tardat massa en demostrar que duia millor ritme que els demés. Amb pocs girs n'ha tingut prou per situar-se al capdavant de la prova. Això sí, vigilat de prop pels altres rivals, que no volien renunciar a la victòria. Però Lorenzo ha estat insuperable.\nMica en mica s'ha distanciat, i ha deixat els perseguidors en un segon grup per la lluita pel podi. Només Dani Pedrosa, al tram final, ha pogut eixugar una mica les distàncies. Però ja era massa tard. Així que el de Castellar del Vallès ha donat per bona la segona plaça, creuant en solitari la meta.\nAl darrera, i sobretot als dos últims girs, hi han hagut bufetades per veure qui quedava tercer. Andrea Dovizioso, Stefan Bradl, Valentino Rossi, Carl Crutchlow i Nicky Hayden han lluitat al límit i han estat a punt de caure en alguns avançaments. Al final, el bronze ha estat per l'italià Dovizioso.\nValentino Rossi, que va fer uns entrenaments molt discrets, s'ha sentit còmode sobre la Ducati i també ha pogut lluitar pel podi, tot i que sense opcions en el moment decisiu. En canvi, la cara de la moneda ha estat Casey Stoner. L'australià, amb molts problemes durant el cap de setmana, mai no ha tingut bon ritme de cursa i fins i tot ha estat a punt d'anar pel terra en una sortida de pista. Per sort, ha pogut evitar la caiguda i tornar a l'asfalt, creuant finalment la meta vuitè; seguit d'Héctor Barberà.\nEn aquesta cursa, Aleix Espargaró no ha pogut ser el més ràpid de les CRT, ja que ha acabat 13pe per darrera de Randy de Puniet (12è). Mentre Ivan Silva ha tancat la llista de pilots en la 16a posició.\nLorenzo, més líder\nDesprés de la prova italiana, Jorge Lorenzo es manté al capdavant de la classificació mundial. Amb els 25 punts d'aquest diumenge, el mallorquí en suma 185, 19 més que Dani Pedrosa (166) que és segon. Casey Stoner és tercer, però ja una mica despenjat del primer classificat amb 148 punts.


L'abella Maia - Viquipèdia, l'enciclopèdia lliure\nL'abella Maia (みつばちマーヤの冒険, , Mitsubachi Maya no bōken?, Les aventures de l'abella Maia) és un anime japonès del 1975 que recrea les aventures d'una abella anomenada Maia. La sèrie està basada un el llibre del 1912 de l'escriptor alemany per a infants Waldemar Bonsels.\ntelecomèdia i anime\nHiroshi Saitō (en)\nNippon Animation, ZDF i Österreichischer Rundfunk\njaponès i alemany\n1r abril 1975\n13 setembre 1980\nLlista d'episodis de l'abella Maia\nMaya the Bee (en) →\nUna adaptació a animació en 3D fou produïda el 2012 per Studio 100, i doblada i emesa en català en el canal Super3.\n3 El títol en altres idiomes\nProduïda per la companyia japonesa Nippon Animation, amb la col·laboració de la companyia alemanya Zweites Deutsches Fernsehen (ZDF) i de l'austríaca Österreichischer Rundfunk (ORF), la sèrie compta amb 55 episodis i va ser emesa per primera vegada al Japó entre l'abril del 1975 i l'abril del 1976 per la cadena TV Asahi.\nEstà basada en el llibre infantil publicat l'any 1912 de l'escriptor Waldemar Bonsels i està traduïda a diversos idiomes.\nEl 1979 es va realitzar una segona tanda d'altres 52 episodis amb el títol Les noves aventures de l'abella Maia, emesa al Japó entre l'octubre del 1982 i el setembre del 1983.\nLa sintonia de la sèrie va ser composta pel txec Karel Svoboda.\nS'ha doblat en català, en versió central (emissió pel canal Super 3), versió occidental (Punt Dos) i illenca (emissió per IB3).\nEl 2012 Studio 100 va produir una nova sèrie de TV que usava l'animació 3D, formada per 78 episodis d'uns 13 minuts que fou emesa pel canal Super 3.\nLa història se centra en les aventures de Maia, una jove abella inquieta, aventurera i preguntadora que es mou en un entorn atapeït de tota mena d'insectes i altres bestioles. Maia és enviada per l'abella reina a buscar pol·len per al seu rusc. En aquesta tasca Maia, juntament amb el seu inseparable amic Willi l'abellot, descobreix un món nou al seu voltant i entaula amistat amb nombroses criatures del bosc com el saltamartí Flip, l'aranya Tecla, la mosca Puck, l'escarabat Kurt o el ratolí Alexandre.\nEl títol en altres idiomesModifica\nAlemany: Die Biene Maja und ihre Abenteuer, txec: Včelka Mája, croata: Pčelica Maja, eslovac: Včielka Maja, eslovè: Čebelica Maja, espanyol: La abeja Maya, finès: Maija Mehiläinen, francès: Maya l'abeille, hebreu: Maya hadvora, hongarès: Maja a méhecske, portuguès: A abelha Maia, anglès: Maya the Bee, italià: L'ape Maia, neerlandès: Maja de Bij, polonès: Pszczółka Maja, serbi: Пчелица Маја/Pčelica Maja, búlgar: Пчеличката Мая, japonès: みつばちマーヤの冒険 (Mitsubachi Māya no Boken), turc: Arı Maya.\nObertura catalana de la sèrie, vídeo de YouTube aquí\nObtingut de «https://ca.wikipedia.org/w/index.php?title=L%27abella_Maia&oldid=29251773»\nDarrera modificació: 16 gen 2022 a les 15:41\nLa pàgina va ser modificada per darrera vegada el 16 gen 2022 a les 15:41.


Estada de l’Escola Minerva | CdA Can Santoi\nEls alumnes van descobrir Collserola i el seu clima tot estudiant les escletxes, fent un recorregut al voltant de la riera i treballant la meteorologia i els seus instruments.\nEl primer dia van analitzar la formació de les escletxes tot esbrinant els materials inferiors i superiors i deduint la seva història geològica. Per les tardes van fer una gimcana d’instruments i sensacions, un programa de televisió on per equips van fer d’homes i dones del temps, de càmeres, d’apuntadors i de directors i van fabricar amb material reciclable diferents instruments meteorològics.\nEl segon dia va fer un sol fabulós que van aprofitar per fer els diferents tallers d’energia solar: escalfar aigua amb col·lectors solars, generar electricitat a partir d’una miniplaca fotovoltaica i fer pomes al forn amb la cuina solar.\nEl tercer dia van fer una ruta circular al voltant de la riera per estudiar les comunitats vegetals que hi ha en les dues vessants i al voltant de la riera, també van recollir macroinvertebrats que després van observar amb la lupa binocular i van descriure ajudats d’unes fitxes específiques.\nHa estat una estada molt profitosa. Els alumnes han fet moltes activitats, han après molt del medi i estaven molt contents!


La casa Estapé passarà a mans de l’Ajuntament | Ràdio Cubelles\nLa casa Estapé passarà a mans de l’Ajuntament\nL’alcaldessa Rosa Fonoll ha revelat que la casa del doctor Estapé hauria estat a punt de ser embargada per la Diputació. Ara serà responsabilitat directa municipal després que, segons Fonoll, la Fundació no hagi complert amb les funcions per les quals es va crear.\nDesprés de dècades d'abandonament, el govern local hauria reclamat la cessió directa de la Casa del Doctor Estapé per fer-se'n càrrec directament. Segons ha explicat l'alcaldessa Rosa Fonoll en l'última entrevista del 2018, la Fundació Estapé creada per gestionar el llegat del doctor il·lustre, tindria deutes de tributs i impostos i hauria estat a punt de perdre la casa ubicada al passeig de Narcís Bardají. Ara, segons Fonoll, l'Ajuntament hauria iniciat els tràmits per quedar-se aquest llegat i poder destinar-lo a un projecte social tal i com demanava en el seu testament el Doctor Estapé.\nL'objectiu del govern multipartit és recuperar el projecte que ja estava treballant la Fundació Estapé amb la Cooperativa Actúa per crear un centre d'acollida per a menors d'edat, tal com ha explicat l'alcaldessa Rosa Fonoll.\nEl maig del 2017, la Fundació Estapé i l'Ajuntament ja van signar un conveni de cessió de documents i objectes de tota mena que encara eren dins de la casa per un termini de dos anys. En total l'acord incloïa 88 unitats documentals i 52 objectes (45 pintures, 4 escultures, 2 quadres de diplomes i 1 fotografia emmarcada). L'edifici també ha estat ocupat en diverses ocasions.\nEntrevista a l'alcaldessa Rosa Fonoll a l'últim Punt de Vista del 2018


UN VOL D'ALLÒ MÉS SURREALISTA. Vol de Coloms!\nUn vol d’allò més surrealista\nVolar amb globus i sobrevolar els millors paisatges garrotxins, des d'un punt de vista únic, sempre és una bona idea. Realment tindreu la sensació de flotar en el cel mentre observeu una obra d'art. Aquesta vegada, a més, desitgem que encara sigui més especial, que també voleu amb un punt de vista totalment surrealista.\nDescobriu els mestres d'aquest art després d'un vol en globus!\nInaugurem l'exposició: "Realisme(s) a Catalunya. Del Picasso clàssic al Dalí surrealista".\nInici: es pot visitar l'exposició des de l'1 de febrer a les 12 h, a la Sala Oberta del Museu de la Garrotxa.\nActivitat gratuïta, inclosa en el preu del vol.\nAprèn dels grans mestres: descobreix les obres de Picasso i Dalí, juntament amb les d'altres artistes com Joan Miró, Joaquim Sunyer, Alfred Siquella, Josep de Togores i Ángeles Santos.\nEl concepte de l'exposició mostra fins a quin punt el context europeu d'entreguerres va marcar els estils catalans i la seva obra.\nPosa de relleu el retorn al realisme i al classicisme, que va marcar el context artístic i europeu, i reflecteix com es va manifestar en els artistes catalans.\nS'ofereixen visites guiades increïbles, que són gratuïtes: la millor manera de no perdre't ni un detall de l'exposició, entendre-la en context.\nAprofita i visita aquesta exposició per temps limitat. És una iniciativa dels museus de Sitges, el Museu de Valls i el Museu de la Garrotxa, i està impulsada a través de la Xarxa de Museus d'Art de Catalunya i comissariada per la historiadora de l'art Mariona Seguranyes.\nDESCOBRIU EL SURREALISME QUE ET PORTA A VOLAR!\nRegala volar en globus! Una experiència per sempre aquí!\nMés informació sobre l'exposició i el Museu de la Garrotxa aquí!


Appartamento La Caletta Siniscola Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nAppartamento La CalettaVia Sebastiano Satta 6-La Caletta, La Caletta, Siniscola, Itàlia, 08029 - Veure al mapaExcel·lent8,8Basada en5comentarisAppartamento La CalettaVeure més fotosVeure més fotosVeure totes les 35 fotos\nPer als viatgers què vulguin captar les imatges i els sons de La Caletta, Appartamento La Caletta és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. A Appartamento La Caletta, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients. L'ambient de Appartamento La Caletta es reflexa en cada habitació. estris de cuina, nevera, sala d'estar, plat de dutxa, rentadora són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Appartamento La Caletta és un lloc ideal d'estada pels viatgers que busquin encant, comfort i facilitat a La Caletta.\nPlease note that the property does not provide bed linen or towels, guests must bring their own. Mostrar més


Stock i logística | Cerygres\nVine, tria i emporta-t’ho\nAquesta és una de les principals filosofies de Cerygres. Gràcies als més de 3500m2 de naus d’emmagatzematge comunicades directament amb la nostra botiga de Molins de Rei i amb transport diari a la nostra botiga de Barcelona, sumats a una campa de més de 3000m2 a Castelló, podem suportar la gran quantitat d’stocks que ens permeten complir i garantir el servei inmediat que ens comprometem a oferir.\nAls nostres magatzems hi tenim estocades més de 5.000 referències, de les quals:\n600 models de ceràmica en rotació\nDes de revestiments econòmics per a obra nova fins a les últimes tendències italianes o peces de format XXL, si existeix ho trobaràs en estoc a Cerygres, simplement vine a les nostres tendes, escull i t’ho enduràs al moment.\n300 referències de ceràmica en oportunitat de 1ª qualitat\nModels descontinuats, que ja no oferim en promoció, o dels quals disposem de partides sense rotació. Tots ells sempre en primera qualitat, sense excepció, els trobaràs a Cerygres i com sempre amb disponibilitat inmediata.\n50 referències de mosaic de vidre en rotació\nComercialitzem principalment mosaics de vidre de la fàbrica Valenciana Alttoglass, fets amb vidre 100% reciclat, amb màxim respecte pel medi ambient i molta cura pel disseny i l’estètica. També disposem de mosaics de pedra natural o de multimaterial en estoc de càrrega inmediata.\n200 referències de parquet llaminat\nTenim totes les referències del catàleg de parquet llaminat i vinílic d’altíssima qualitat de la firma Faus, de fabricació nacional. A diferència de gairebé tots els punts de venda de parquet, disposem en estoc no només de tots els models, si no de totes les peces complementàries de cada model i acabat.\n800 referències d'aixeteria\nA més de les aixetes de les marques més reconegudes mundialment com Grohe, Roca, Tres o Paffoni, a Cerygres també disposem en exclusiva de les aixetes del més important fabricant centreeuropeu de productes de bany, Ravak, i de tots els models de la marca pròpia d’aixetes de Queràmic: Optima.\n80 referències de mobles de bany\nUn dels productes que més difícil es trobar en estoc en punts de venda pel seu volum son els mobles de bany. Nosaltres disposem d’estoc de tots els models, mides i colors dels nostres mobles més venuts, així com d’una xarxa d’aprovisionament àgil per als models dels catàlegs dels fabricants que venem pero no tenim en estoc.\n1000 plats de dutxa en estoc de totes les mides\nTots els nostres plats de dutxa en estoc son de càrrega mineral de màxima qualitat, de la nostra marca exclusiva Sindesliz. Hem apostat en ferm pel producte que més agrada als nostres clients deixant de banda productes avui dia obsolets com els plats acrílics o els de porcellana, i hem estocat més de mil unitats entre mides, colors i models d’aquests plats.\n60 referències de químics per a la construcció i col·locació\nLa majoria dels àrids i químics per a la construcció i la col·locació que tenim en stock son la marca italiana Benfer, un dels productors mundials de materia prima per a la construcció amb una gamma més diferencial. Això ens garantitza poder oferir màxima qualitat a preu competitiu.\n300 referències de perfils d'alumini, acer i PVC\nDisposem de la gamma completa de la firma catalana de perfileria Euroshrink amb servei màxim de 2 dies. Així mateix, tenim més de 300 referències del catàleg d’euroshrink en stock per a càrrega inmediata, incloent cantoneres, trencaigües, graons i moltes altres solucions.\nA Cerygres trobaràs la millor selecció de Catalunya de productes per a la reforma del teu bany. Lavabos de porcellana de tots els formats, de solid surface amb possibilitat de fabricació a mida, accessoris adaptables a totes les necessitats i estils decoratius, sistemes de nivellació de ceràmica per a un acabat perfecte, i tot allò que puguis imaginar!\nGràcies a tot aquest estoc i a la nostra flota de transport pròpia, sense tercers ni intermediaris, podem estar segurs de ser l’únic magatzem de ceràmica, parquet i bany de tot Catalunya, i dels pocs de tota Espanya, amb capacitat de subministre inmediat de porta a porta a tot el territori de la nostra gamma de productes, aconseguint així una forta avantatge competitiva tant en servei com en preu, sempre en benefici dels nostres clients.


"PRIMUM VIVERE, DEINDE PHILOSOPHARE" - Diari de Girona\nl(Primer viure, després filosofar; en primer lloc cal resoldre les necessitats bàsiques i llavors estarem en condicions d'abordar les espirituals. Per l'existencialisme primer, l'existència, després, l'essència).\na filosofia va néixer en el segle VI a.C., en un determinat període històric en el qual els humans vam gaudir de temps lliure per pensar, d'oci, antònim de negoci. Un oci abans reservat a la casta sacerdotal i a la noblesa. El primer esclat filosòfic, mèrit de Thales de Milet, va produir-se quan aquest home talentós i gran matemàtic, es va alliberar del feixuc treball per alimentar-se i va poder dedicar el seu pensament a contemplar atentament i desinteressadament el món tot intentant esbrinar quin era l'origen de totes les coses i suposà, fonamentant-se en una física senzilla, que tot és aigua i que l'aigua és el principi, l'ésser material de l'univers, no endebades ocupa extensions immenses; per aquesta raó els primers pensadors van rebre el nom de cosmòlegs o físics.\nEstarem d'acord, doncs, si afirmo que una persona amb pocs recursos comestibles per sobreviure, esclava d'una feina esgotadora, no pot deixar volar la seva imaginació sobre un territori mental abstracte. Tota la seva dedicació va adreçada a fer bullir l'olla per no morir d'inanició. Mai en un país subdesenvolupat i analfabet s'ha desplegat un corrent filosòfic, mai en una situació històrica de desassossec general i mancada de menjar la ment ha avançat lliure i ha generat un esplendor cultural i artístic. La Filosofia per brotar necessita una tradició humanística i una economia estable de cert benestar, tanmateix el part tampoc és fàcil i el seu discórrer no està pas exempt d'entrebancs.\nCert que en el món grec es donaven els òptims elements físics i socials perquè florís el primer pensament filosòfic i, així, es va desmitificar la natura embolcallada de supersticions i falses creences i s'avançà amb errors i encerts pel camí del coneixement científic; el logos (paraula raonada) pogués enralairar-se victoriós tot marcant la pauta del discurs intel·lectual posterior i generant les grans ideologies; són aquests els esplendors espirituals que ens fan sentir orgullosos, malgrat tot, de la nostra condició humana. Aquests requisits vitals que propiciaren el sorgiment de la Filosofia van ser: una cultura sòlida materialitzada en literatura, art, arquitectura, política, una llengua treballada i rica en paraules de significat abstracte, un teixit social format per gent curiosa, viatgera i extrovertida, una terra fèrtil, ben regadada, rica en agricultura i ramaderia, un mar generós on pescaven amb facilitat bons peixos, una climatologia amb quatre estacions ben definides, una interrelació d'influències entre cultures procedents de països diferents (Milet com Efes eren emporis comercials que congregaven la presència estrangers), una economia pròspera, una divisió del treball ben dissenyada, i especialemt i sobretot un gran espai d'oci. Oci en majúscules, un oci civilitzat i culte que convidava la gent a assistir a les representacions teatrals, als concerts, a les manifestacions espirituals més elevades. L'albada de la Filosofia és comparable al descobriment del foc en el neolític inferior que permeté el pas del cru al cuit, així doncs la Filosofia és també el trànsit a l'edat adulta mental del ser humà.\nL'origen de la locució Primum vivere deinde philosophare és incerta. Uns l'atribueixen al mateix Plató, altres a Karl Marx i molts a Hobbes. El que indica que molts pensadors hi estarien d'acord. És també una advertència a tocar de peus a terra tot enllaçant amb aquella anècdota protagonitzada per Thales de Milet, quan una nit mentre observava les estrelles i tot caminant va caure dins d'un pou; la noia que el va socórrer i li va dir que abans de mirar el cel s'havia de fixar millor on possava els peus. Per aquesta raó ja els mateixos grecs consideraven que els filòsofs vivien en els núvols. El mateix Cervantes en el Diálogo entre Babieca i Rocinante el cavall del Cid Campeador li diu al cavall de Don Quixot: "Que metafísic estàs" i l'altre li contesta: "clar, és que no menjo". Primer l'obligació, després la devoció; un reclam al pragmatisme i no a l'especulació estèril. Aquesta frase cèlebre i tan citada ha sigut font d'inspiració fins per fer acudits, així doncs trobem Primum manducare, deinde philosophare (primer menjar, després filosofar") o Primum bibere, deinde philosophare (primer beure, després filosofar).\nA efectes pràctics una persona exhausta pel treball diari, que arriba fatigada a casa, no està en òptimes condicions per llegir la Fenomenologia de l'Esperit de Hegel. Per això l'èxit dels espectacles que no exigeixen cap esforç intel·lectual o molt poc, com el futbol, on un nen ben petit ja entén que l'única idea continguda en un partit és resumible a fer gols, a marcar un gol més que l'altre equip. No deixar pensar i entretenir la gent amb bajanades i gasòfies és l'aspiració dels estats totalitaris. Cal sempre tenir present que quan Barcelona castigada per la seva vel·leïtat separatista va perdre la universitat, el rei espanyol, Felip V de la dinastia borbònica, va premiar la població lleidatana de Cervera fundant una nova universitat ?l'any 1717 i el rector en presència del rei va prometre "apartar del cap dels estudiants el perniciós vici de pensar".\nMalgrat viure en plena crisi empastifada amb la brutícia d'un oci alienant que frustra i neutralitza la capacitat abstractiva s'ha de buscar una escletxa de temps per pensar; el clam aude sapere (atreveix-te a saber) d'Horaci i reivindicat pel filòsof Kant és ben necessari en el context actual de declivi ètic i ideològic.


Risto el rondinaire: Canvi de nom, però no de "modus operandi". Tornen la Puta i la Ramoneta.\nxavier pujol 21 de juliol de 2016 a les 19:27\nLa República Catalana cada dia és més urgent!!\nRisto 21 de juliol de 2016 a les 19:58\nEfectivament. Malauradament, no sé si ens podem refiar dels hereus de Jordi Pujol i Duran i Lleida per arribar-hi...\nPons 22 de juliol de 2016 a les 9:49\nAh! Però canviant de nom no queden esborrats tots els pecats del passat?\nRisto 22 de juliol de 2016 a les 10:01\nHahahahaha... Els pecats del passat no s'esborren, es paguen!!